คำสั่งศูนย์บัญชาการแก้ไขปัญหาการทำการประมงผิดกฎหมายคำสั่งศูนย์บัญชาการแก้ไขปัญหาการทำการประมงผิดกฎหมายที่ ๑/๒๕๕๙เรื่องการโอนหรือเปลี่ยนแปลงชื่อผู้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเล ตามคำสั่งหัวหน้าคณะรักษาความสงบแห่งชาติที่๔๒/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงาน และไร้การควบคุมเพิ่มเติมครั้งที่ ๒ ลงวันที่ ๑๑ พฤศจิกายน พุทธศักราช๒๕๕๘ ข้อ ๒ (๒) กำหนดห้ามมิให้ผู้มีอำนาจในการอนุญาตตามกฎหมายว่าด้วยการประมงอนุญาตให้มีการโอนหรือเปลี่ยนแปลงชื่อผู้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเลทุกชนิดและทุกประเภท เว้นแต่การโอนให้บุพการี คู่สมรส ผู้สืบสันดาน หรือตามคำสั่งศาล นั้นเนื่องจากมีผู้ที่ได้ยื่นคำขอโอนหรือเปลี่ยนแปลงชื่อผู้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเลไว้ก่อนหน้าคำสั่งหัวหน้าคณะรักษาความสงบแห่งชาติที่๔๒/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงาน และไร้การควบคุมเพิ่มเติมครั้งที่ ๒ ลงวันที่ ๑๑ พฤศจิกายน พุทธศักราช ๒๕๕๘ จะมีผลใช้บังคับเป็นเหตุให้ส่งผลกระทบต่อผู้ที่ได้ยื่นคำขอที่ยังมิได้รับอนุญาตให้มีการโอนหรือเปลี่ยนแปลงชื่อผู้ได้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเลจึงเห็นควรบรรเทาผลกระทบที่เกิดขึ้นโดยให้ผู้มีอำนาจในการอนุญาตตามกฎหมายว่าด้วยการประมงสามารถดำเนินการโอนหรือเปลี่ยนแปลงชื่อผู้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงต่อไปได้อาศัยอำนาจตามความในข้อ๒ วรรคสอง แห่งคำสั่งหัวหน้าคณะรักษาความสงบแห่งชาติ ที่ ๔๒/๒๕๕๘ เรื่องการแก้ไขปัญหาการทำการประมงผิดกฎหมาย ขาดการรายงานและไร้การควบคุมเพิ่มเติมครั้งที่ ๒ ลงวันที่ ๑๑ พฤศจิกายน พุทธศักราช ๒๕๕๘ศูนย์บัญชาการแก้ไขปัญหาการทำการประมงผิดกฎหมาย จึงมีคำสั่งดังต่อไปนี้ข้อ๑ ให้ผู้มีอำนาจในการอนุญาตตามกฎหมายว่าด้วยการประมงดำเนินการโอนหรือเปลี่ยนแปลงชื่อผู้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเลสำหรับผู้ที่ได้ยื่นคำขอโอนหรือเปลี่ยนแปลงชื่อผู้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเลของปีการประมง ๒๕๕๘ ไว้ก่อนที่คำสั่งหัวหน้าคณะรักษาความสงบแห่งชาติ ที่ ๔๒/๒๕๕๘เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุมเพิ่มเติมครั้งที่ ๒ ลงวันที่ ๑๑ พฤศจิกายน พุทธศักราช ๒๕๕๘มีผลใช้บังคับ ซึ่งเป็นไปตามการตรวจสอบของกรมประมงเรียบร้อยแล้วอันมีรายชื่อตามบัญชีแนบท้ายคำสั่งฉบับนี้โดยให้ได้รับการยกเว้นไม่ต้องปิดประกาศการขอโอนหรือเปลี่ยนแปลงชื่อผู้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเลการโอนหรือเปลี่ยนแปลงชื่อผู้รับใบอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเลตามวรรคแรกให้กระทำได้แต่เฉพาะการโอนเปลี่ยนแปลงชื่อจากผู้รับใบอนุญาตรายเดิมไปเป็นผู้รับใบอนุญาตรายใหม่ที่เป็นเจ้าของกรรมสิทธิ์ของเรือประมงซึ่งระบุชื่อเรือประมงอยู่ในอาชญาบัตรฉบับที่จะมีการโอนหรือเปลี่ยนแปลงชื่อซึ่งมีการโอนทะเบียนเรือประมงไปก่อนหน้านี้แล้วเท่านั้น และให้ดำเนินการให้เสร็จสิ้นภายในวันที่๑๔ มีนาคม พุทธศักราช ๒๕๕๙ข้อ๒[๑] คำสั่งนี้มีผลใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๘มีนาคม พ.ศ. ๒๕๕๙พลเรือเอก ณะ อารีนิจผู้บัญชาการศูนย์บัญชาการแก้ไขปัญหาการทำการประมงผิดกฎหมาย[เอกสารแนบท้าย]๑.บัญชีรายชื่อผู้ขอโอนอาชญาบัตรที่ติดค้างการโอนตามคำสั่ง คสช. ประจำปีการประมง๒๕๕๘ สำนักงานประมงจังหวัดตราด๒. รายชื่อชาวประมงขอโอนอาชญาบัตรจังหวัดจันทบุรี๓.ทะเบียนรายชื่อขอโอนอาชญาบัตรเครื่องมือควบคุมจังหวัดระยอง๓.รายชื่อชาวประมงขอโอนอาชญาบัตรจังหวัดชลบุรี๔.รายชื่อชาวประมงขอโอนอาชญาบัตรจังหวัดสมุทรปราการ๕.ทะเบียนรายชื่อผู้ขอโอนอาชญาบัตรเครื่องมืออวนลากและอวนรุน ที่ติดค้างการโดนตามคำสั่ง คสช. ประจำปีการประมง ๒๕๕๘ (๑ เมษายน๒๕๕๘ ๓๑ มีนาคม ๒๕๕๙) จดทะเบียน ณอำเภอเมืองสมุทรสงคราม จังหวัดสมุทรสงคราม๖.รายชื่อเรือประมงที่ประสงค์ขอโอนอาชญาบัตร ก่อนประกาศ ค.ส.ช. และ ศ.ป.ม.ผ. เมื่อวันที่ ๑๑ พ.ย. ๕๘ สำนักงานประมงอำเภอบ้านแหลมจังหวัดเพชรบุรี๗. รายชื่อชาวประมงขอโอนอาชญาบัตรจังหวัดชุมพรแต่ยังค้างการโอน๘.ทะเบียนรายชื่อผู้ขอโอนอาชญาบัตรเครื่องมืออวนลากหรืออวนรุนที่ติดค้างการโดนตามคำสั่ง คสช. ประจำปีการประมง ๒๕๕๘ จังหวัดสุราษฎร์ธานี๙.บัญชีรายชื่อชาวประมงที่มีความประสงค์ยื่นคำขอโอนอาชญาบัตร สำนักงานประมงจังหวัดนครศรีธรรมราช๑๐.รายชื่อเรือประมงมายื่นคำขอโอนอาชญาบัตร ก่อนประกาศ คสช. และ ศปมผ. เมื่อวันที่ ๑๑พฤศจิกายน ๕๘๑๑.รายชื่อผู้โอนอาชญาบัตรของสำนักงานประมงอำเภอเมืองปัตตานี ปี ๒๕๕๘๑๒.บัญชีรายชื่อผู้ยื่นคำขอโอนอาชญาบัตร ก่อนวันที่ ๑๖ พ.ย. ๒๕๕๘สำนักงานประมงจังหวัดนราธิวาส๑๓.รายชื่อชาวประมงขอโอนอาชญาบัตรจังหวัดสตูล๑๔.บัญชีรายชื่อชาวประมงที่มีความประสงค์ยื่นคำขอโอนอาชญาบัตร จังหวัดตรัง๑๕.แบบตรวจสอบข้อมูลการค้างโอนเรือประมงก่อนวันที่ ๑๖ พ.ย. ๒๕๕๘ ตามคำสั่ง คสช.จังหวัดพังงา๑๖.บัญชีรายชื่อชาวประมงที่มีความประสงค์ยื่นคำขอโอนอาชญาบัตรสำนักงานประมงจังหวัดภูเก็ต๑๗.บัญชีรายชื่อชาวประมงที่มีความประสงค์ยื่นคำขอโอนอาชญาบัตรสำนักงานประมงจังหวัดระนอง(ดูข้อมูลจากภาพกฎหมาย)ปุณิกา/ปริยานุช/จัดทำ๑๐ มีนาคม ๒๕๕๙นุสรา/ตรวจ๙ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๖๐ ง/หน้า ๑๑/๙ มีนาคม ๒๕๕๙